projecte-aina/catalan_government_crawling huggingface dataset:
Aquesta convocatòria s'emmarca dins del programa temàtic Organitzacions de la societat civil i Autoritats Locals del període 2018-2019 finançat pel Fons Europeu de Desenvolupament (EDF).
La subvenció té l'objectiu de permetre que les organitzacions de la societat civil (OSC) exerceixin el seu paper legítim d'advocats i vigilants de Palestina.
És per això, que els resultats esperats consisteixen en:
Es podran presentar a aquestes subvencions totes aquelles persones jurídiques i sense ànim de lucre que estiguin enregistrades com un tipus d'organització específic a Palestina des de fa 4 anys o més.
Es poden presentar candidatures amb cosol·licitants, que poden estar enregistrats a Palestina o establerts en un estat membre de la UE.
L'import de les subvencions serà d'entre 500.000 i 1 milió d'euros.
Totes les sol·licituds han d'incloure una proposta de suport financer a un mínim de dos tercers, que permetrà arribar a organitzacions de base, organitzacions basades en comunitats i comunitats marginades.
L'import màxim d'aquest suport serà de 60.000 euros.
La duració de les accions serà d'entre 24 i 48 mesos i hauran d'efectuar-se a Palestina.
Excepcionalment, si està justificat i representa una petita part es podran efectuar a altres països.
L'objectiu d'aquest contracte és incrementar les capacitats tècniques i institucionals de les direccions provincials del Ministeri d'Agricultura i Silvicultura i de les organitzacions de productors de pesca i aqüicultura de Turquia.
Els serveis que s'han de proporcionar amb el contracte són:
El període inicial establert per a la duració de les accions és de 15 mesos i estarà permesa la subcontractació.
El present programa d'assistència tècnica s'emmarca dins del Programa d'Acció Anual per Turquia promogut per l'Instrument de Preadhesió II (IPA II).
L'objectiu d'aquesta convocatòria d'ajuts, en el marc de l'Instrument Europeu de Veïnatge (ENI), és situar el sector privat com a motor de creixement i el principal impulsor de la innovació a Jordània a l'hora que promoure un canvi sistemàtic i la coherència en l'ecosistema de les empreses i la innovació en aquest país.
Aquest objectiu es pretén assolir per mitjà de tres accions o lots:
Lot 1: Fàbrica de c reixement de les pimes ( SME Growth Factory )
L'objectiu és facilitar el creixement de les empreses innovadores ja existents i amb potencial per a créixer.
Lot 2: Centres d'excel·lència ( Centre(s) of Excellence)
L'objectiu és donar suport al desenvolupament d'un o més centres d'excel·lència que incrementin la competitivitat dels sectors amb potencial de creixement i innovació.
Lot 3: Establiment d'un Hub (nucli) d'Innovació ( Open Innovation Hub )
L'objectiu és donar suport a l'establiment d'un nucli d'innovació que promogui i reforci la cultura d'innovació i faciliti la conciliació entre la demanda i l'oferta d'innovació.
Tots els projectes tindran una durada de 36 mesos i podran participar les entitats registrades al servei privat de Jordània, o aquelles establertes fora de Jordània, en un país elegible del European Neighborhood Instrument.
Pels lots 1 i 3 es podran presentar un sol·licitant líder individualment o amb co-sol·licitants.
En canvi, al lot 2 és obligatori la presentació amb cosol·licitants.
La UE considera que una gestió sostenible de l'aigua i dels ecosistemes relacionats amb l'aigua és un prerequisit per aconseguir un desenvolupament sostenible.
És per això que hi ha una urgència per actuar a escala global, regional i nacional per evitar una crisi d'aigua mundial.
La present licitació, finançada pel fons LIFE, té com a objectiu que la Comissió Europea es beneficiï de suport i coneixement tècnic per a poder implementar, aprofundir i desenvolupar la seva cooperació internacional en l'àmbit dels recursos hídrics.
Els objectius del contracte són:
Es poden presentar totes les persones jurídiques establertes als països membres de la UE, tant de forma individual o en consorcis.
Tot i que també es poden presentar altres països que compleixin els requisits establerts a les bases reguladores, així com organitzacions internacionals.
El contracte tindrà una durada de 24 mesos.
L'Agència Europea de Sistemes Globals de Navegació per Satèl·lit (GSA) juntament amb la Comissió Europea obren una convocatòria dins de l'àmbit de la Fase d'explotació del Programa Galileu, iniciat l'any 2014.
La principal missió de l'Agència Europea de Sistemes Globals de Navegació per Satèl·lit (GSA) és donar suport als objectius de la Unió Europea i aconseguir treure el màxim profit de la inversió en els satèl·lits Europeus GNSS i els projectes Galileu; tant en termes de beneficis per als usuaris com en creixement econòmic i competitivitat.
Galileo és el sistema europeu de navegació global destinat a proporcionar serveis de navegació als usuaris.
La constel·lació Galileo ja té 26 satèl·lits en orbita, aconseguint així que els usuaris rebin una millor disponibilitat de senyal en llocs que abans eren de difícil accés.
Els sol·licitants han de presentar propostes que compleixin un dels objectius següents:
La convocatòria està pensada per finançar un màxim de 6 projectes.
Pressupost: 5M € (màxim 1M € per projecte) | Data límit: 30/11/2019
SOLAR-Era.net és una xarxa europea formada per programes nacionals i regionals d'innovació i de desenvolupament de recerca i tecnologies (RTD, Research and Technology Development), i per entitats de finançament en l'àmbit de la generació d'energia solar, amb el suport del programa de recerca Horizon 2020.
Col·labora per assolir els objectius del Pla Estratègic de Tecnologia Europea mitjançant la publicació de convocatòries conjuntes per a projectes transnacionals.
La convocatòria conjunta Cofund 2 Additional Joint Call té com a objectius:
Per aconseguir aquests objectius, la convocatòria es basa en cinc topics:
El consorci del projecte ha d'involucrar almenys 2 socis de 2 països diferents, que participin en la convocatòria Cofund 2 Additional Joint Call i aportin finançament al projecte seleccionat.
Almenys un soci ha de ser de la indústria.
Els socis de països que no participin en el programa es poden afegir com a membres addicionals al consorci si aporten un valor afegit al projecte.
El projecte ha de tenir una duració màxima de 36 mesos.
Per tal de presentar-se a la convocatòria s'ha d'enviar una preproposta abans del 29/01/2020.
Un cop s'hagi fet la preselecció, les propostes finals s'hauran d'enviar abans del 25/05/2020.
La present licitació té l'objectiu de realitzar una anàlisi per identificar les condicions reguladores, econòmiques i culturals que caracteritzen el sector H&C (Heating & Cooling) amb especial atenció a les bombes de calefacció i calor.
Es desenvoluparan escenaris per a la descarbonització més eficaç i econòmica de la H&C als estats membres de la UE, Noruega, Suïssa i Islàndia.
També s'afegirà una descripció a escala europea.
Aquests escenaris estaran basats en la demanda, tecnologia i recursos d'energia útil existents.
S'avaluaran les actituds dels ciutadans europeus envers les H&C i els factors que regeixen la difusió de tecnologies eficients i renovables, amb referència a les condicions reguladores, fiscals i socioeconòmiques.
L'objectiu del projecte, finançat per Horizon 2020, és identificar els elements per un sistema de transició òptim per a una societat d'emissions netes o zero amb les mínimes conseqüències negatives, alhora que s'aprofita el màxim compromís amb el sector H&C.
Poden participar totes les persones jurídiques dels països que formen part de la UE, així com organitzacions internacionals.
Altres països que compleixin els requisits establerts a les bases reguladores podran participar.
Les entitats podran presentar-se tant individualment com col·lectivament, en un partenariat.
El contracte tindrà una durada de 22 mesos.
L' European Researchers' Night és un esdeveniment anual organitzat per l'Horizon 2020, dins del programa Marie Skłodowska-Curie, que té com a objectiu acostar els investigadors al públic general i crear consciència sobre les activitats de recerca i innovació.
Un dels objectius generals és el reconeixement dels investigadors per part del públic, entenent l'impacte que els seus treballs tenen en la vida dels ciutadans i encoratjar als joves a estudiar carreres relacionades amb la investigació.
La present convocatòria d'ajuts té la finalitat d'escollir entitats per organitzar la pròxima edició: "European Researcher's Night 2020".
L'esdeveniment pot ser organitzar tant per un únic beneficiari com per diferents organitzacions que formin un partenariat a escala regional, nacional o internacional.
Les entitats elegibles hauran d'estar establertes a un estat membre de la UE o formar part dels països associats a Horizon 2020.
Altres situacions que permeten la participació es poden trobar a les bases reguladores.
Les propostes haurien de promoure informació general de la UE i com la UE finança la cooperació científica i educativa dins d'Europa i més enllà.
Les activitats (shows de ciència, debats, competicions,...) haurien de:
També està força recomanat implicar investigadors que han estat beneficiaris de fons Horizon 2020, incloses les accions de Marie Skłodowska -Curie.
Les activitats estan estructurades en quatre línies de treball:
La durada màxima del projecte és de 12 mesos.
Time to Move és un recull d'esdeveniments per a joves organitzats arreu d'Europa durant el mes d'octubre.
Les activitats se centren a introduir centenars de possibilitats a través de les quals podeu sortir a l'estranger i participar en un projecte internacional, explorar Europa o obtenir l'experiència que necessiteu per al vostre futur.
Eurodesk, una associació emmarcada dins del programa Erasmus+, convida a joves d'entre 13 i 30 anys a participar en un concurs per a dissenyar la samarreta.
Els participants poden fer una foto, crear una il·lustració digital, dibuixar en un paper, utilitzar només text, o escollir qualsevol altra tècnica que vulguin.
L'objectiu és que el dibuix representi l'esperit de la campanya.
Per poder participar, s'ha de penjar la creació com una imatge, afegir un títol i una mica d'informació del participant.
En total hi haurà 8 guanyadors:
S'ha obert el termini per presentar-se al concurs Juvenes Translatores, destinat als estudiants de 17 anys que els hi agradi la traducció.
Per poder participar s'ha de dominar un mínim de 2 idiomes oficials de la UE i l'escola on l'alumne estudia ha d'estar establerta a un país membre de la UE.
El concurs consistirà a traduir un text curt dirigit als companys.
Es donarà especial importància a les solucions creatives i a l'ús excel·lent de la terminologia.
De totes les persones que es presentin es farà una selecció aleatòria de les persones que puguin participar.
El certamen on-line tindrà lloc entre les 10-12h del 21 de novembre.
Els millors 28 traductors de cada estat membre seran convidats a Brussel·les durant la primavera del 2020 per la cerimònia d'entrega de premis.
L'objectiu de la present convocatòria és donar suport estructural, en forma de subvencions de funcionament anuals, a organitzacions no governamentals europees i a xarxes informals a escala europea que treballen en l'àmbit de la joventut.
Els organismes sol·licitants han de presentar un pla de treball coherent que integri activitats sense ànim de lucre dirigides a joves i que siguin adequades per complir l'objectiu de la convocatòria.
Per tant, les activitats elegibles són:
Aquesta convocatòria del programa COSME, amb finançament addicional del LIFE i l'Horizon 2020, té l'objectiu de millorar la competitivitat i l'impacte mediambiental de la indústria europea de la moda creant capacitats i donant suport als petits negocis (pimes, dissenyadors i startups) del sector.
El resultat consistiria a esdevenir més sostenible i transformar el seu model de negoci en un més circular.
Poden participar consorcis formats per entitats jurídiques, establertes a la UE o a països participants en el programa COSME.
El consorci ha d'estar compost per un mínim de 4 entitats de tres països diferents.
Almenys un membre del consorci ha d'operar a més de 2 països de la UE.
Aquest consorci transnacional haurà d'elaborar un esquema per donar suport a les pimes, dissenyadors i startups de la indústria de moda que vulguin esdevenir més sostenibles.
L'objectiu principal de les accions elegibles són:
El consorci donarà suport financer a entre 25 i 35 partenariats en els quals almenys un membre sigui una pime, microempresa o autònom professional.
El suport financer serà d'entre 10.000 i 15.000 euros.
- organitzacions sense ànim de lucre (privades o públiques)
- autoritats públiques (nacionals, regionals, locals)
- universitats o institucions educatives
- organitzacions internacionals
- organitzacions no governamentals
- organitzacions de suport empresarial
- proveïdors de solucions sostenibles
- proveïdors de solucions financeres
Per poder realitzar aquest projecte els consorcis comptaran amb una ajuda de fins a 875.000 euros.
Les activitats estan previstes per començar a juliol de 2020 i amb una durada superior a 24 mesos però inferior a 36.
KET4CleanProduction és una acció de coordinació i suport (CSA) finançada pel programa Horizon 2020 de la Unió Europea.
El projecte fomenta l'ús de tecnologies avançades de fabricació i tecnologies clau d'habilitació (KETs) per part de petites i mitjanes empreses (pimes) per millorar els seus processos de producció cap a l'eficiència energètica i de recursos.
Per aconseguir aquest objectiu, el projecte ofereix microcrèdits per a projectes de cooperació internacional entre petites i mitjanes empreses (pimes) i mínim dos centres de tecnologia KET (KET TC) que vulguin integrar les tecnologies clau d'habilitació (KETs) per resoldre problemes de producció neta.
Les pimes que sol·licitin els microcrèdits han d'estar actives en el sector manufacturer i els seus projectes han de tenir una durada màxima de sis mesos.
L'Agència Catalana de Turisme convoca la present licitació amb l'objectiu de proporcionar serveis d'assistència tècnica per donar suport en la correcta execució tècnica i justificació tècnica-financera de dos projectes europeus liderades per aquesta:
· El projecte Med Pearls té com a objectiu la creació de 26 experiències turístiques en diversos països de la Mediterrània (26 perles) que donen nom al projecte, que tindran com a finalitat posicionar internacionalment la Mediterrània com a destinació de qualitat i excel·lència per a l'Slow Tourism, a partir de la cooperació público-privada.
· El projecte CHARM consisteix a crear una ruta transnacional de 10 pobles amb encant en 6 països diferents, que ofereixen una setantena d'activitats basades en el patrimoni cultural i natural de zones rurals europees.
La ruta aglutinarà una setantena d'activitats basades en el patrimoni cultural i natural de les zones rurals europees amb l'objectiu de crear fluxos cap a indrets menys turístics.
La finalitat del contracte és assegurar la perfecta implementació del pla de treball dels projectes, així com garantir el seguiment econòmic, administratiu i financer adient per a complir amb la regulació específica de control i justificació dels programes europeus.
Aquest assessorament i suport es dividirà en tres blocs:
Poden participar en aquesta licitació les persones naturals o jurídiques, que reuneixin les condicions dels plecs de la licitació (veure enllaç).
L'objectiu d'aquesta licitació és contribuir a reduir significativament la taxa d'accidents, lesions i morts relacionats amb el transport per carretera a Geòrgia mitjançant la priorització i la millora dels punts negres situats a la xarxa de carreteres internacionals i secundàries.
La present licitació s'emmarca dins de l'Instrument Europeu de Veïnatge (ENI).
Les activitats a desenvolupar consisteixen en:
L'Agència Catalana de Cooperació i Desenvolupament (ACCD) pública la present convocatòria la qual vol impulsar la promoció de la recerca en qüestions de desenvolupament sostenible, com a element que ajudi a una presència internacional més important, per part dels agents del sistema de la cooperació catalana.
En poden ser beneficiaris (amb seu a Catalunya):
L'òrgan competent per a la tramitació i la gestió de la convocatòria és l'AGAUR, entitat col·laboradora de l'ACCD per a aquesta convocatòria.
Els projectes presentats per les entitats beneficiàries han de complir, entre d'altres, els requisits següents:
L'import màxim de subvenció a percebre per entitat és de 6.000 euros.
L'objectiu d'aquesta convocatòria, publicada pel subprograma MEDIA d'Europa Creativa, és donar suport a la distribució de projectes audiovisuals a sales mitjançant el màrqueting transnacional, l'estratègia de marca i la distribució i exhibició d'obres audiovisuals.
El subprograma MEDIA donarà suport a la creació de sistemes de suport per a la distribució de pel·lícules europees no nacionals a sales i a la resta de plataformes, així com a les activitats de comercialització internacional; concretament mitjançant el subtitulat, el doblatge i l'audiodescripció d'obres audiovisuals.
Els resultats esperats d'aquesta convocatòria són:
La convocatòria finançarà campanyes de distribució paneuropea de pel·lícules europees elegibles, fora del seu país d'origen, coordinades per l'agent de vendes de la pel·lícula.
Al projecte s'hi hauran d'adherir un mínim de 7 distribuïdores diferents, de les quals un mínim de 3 ha de ser de països amb alta o mitjana capacitat i un mínim de 2 ha de ser de països amb petita o molt petita capacitat.
Les pel·lícules han d'haver estat produïdes majoritàriament per un productor (o més d'un) establert als països que participen en el programa MEDIA.
Les pel·lícules han de ser una obra de ficció (incloses pel·lícules d'animació) o un documental amb una duració mínima de 60 minuts.
Per optar a la subvenció, no es poden haver establert els drets d'autor de les pel·lícules abans del 2019.
A més, la data d'estrena de les pel·lícules ha d'estar entre:
Els sol·licitants han de ser una societat europea que actuï com un agent de vendes; és a dir, que actuï com un agent intermediari per a la productora, especialitzada en l'explotació comercial d'una pel·lícula mitjançant la seva comercialització i la concessió de llicències a distribuïdores i altres compradors pels països estrangers.
Cal que l'agent de vendes hagi estat designat com a tal, durant els últims 3 anys, per almenys 3 pel·lícules que s'hagin estrenat en un mínim de 5 països.
A més, l'agent de vendes ha de ser nomenat per la productora de la pel·lícula mitjançant un acord que contempli el dret a vendre la pel·lícula en un mínim de 15 països del subprograma MEDIA.
Les ajudes pressupostàries màximes en el cas d'Espanya són de 150.000 €.
Pressupost: 9,85 M € (màxim 150.000 € per projecte) | Data límit: 10/12/2019 i 16/06/2020
El subprograma MEDIA, dins del programa Europa Creativa, publica aquesta convocatòria amb l'objectiu de donar suport al desenvolupament de contingut audiovisual, mitjançant Slate Funding, per tal d'incrementar la capacitat de les productores audiovisuals de crear contingut amb potencial per circular per Europa i la resta del món i per facilitar les coproduccions europees i internacionals.
La convocatòria també pretén donar una oportunitat al talent emergent, donant-los l'oportunitat d'aconseguir finançament d'empreses amb més experiència.
Els resultats esperats d'aquesta convocatòria són:
Els sol·licitants han de ser empreses europees, concretament productores audiovisuals independents europees constituïdes legalment almenys 36 mesos abans de la data de presentació de la sol·licitud i que puguin demostrar algun èxit recent.
A més els sol·licitants han de tenir la majoria de drets relacionats amb el projecte.
Podran rebre finançament les activitats de desenvolupament de les següents obres audiovisuals:
La plataforma digital cobreix els següents tipus de projectes: animació, documentals creatius i projectes de ficció destinats a múltiples dispositius de funcionament basat en pantalla, projectes interactius, sèries web lineals i no lineals, i projectes narratius de realitat virtual.
El dia de la fotografia principal (o equivalent) dels projectes presentats no ha de tenir lloc en un termini de vuit mesos a partir de la data de presentació de la sol·licitud.
En cas que s'afegeixi un curtmetratge al paquet, les activitats de desenvolupament i producció podran optar a finançament si aquest té una duració màxima de 20 minuts i serveix de suport a nous talents, i el dia de la fotografia principal no és abans de la data de presentació de la sol·licitud.
Per ser admissibles, les sol·licituds han d'incloure un mínim de tres i un màxim de cinc projectes subvencionables.
No s'admetran les sol·licituds que demanin un finançament inferior a 70.000 €.
La contribució màxima per acció és de:
El programa Europa Creativa publica aquesta convocatòria dins el marc del subprograma MEDIA amb l'objectiu d'incrementar la capacitat dels productors europeus de videojocs de desenvolupar projectes amb un alt nivell d'innovació i qualitat, els quals tinguin potencial de circular per països europeus i arreu del món.
Amb tot, el programa busca millorar la competitivitat de la indústria europea de vídeo jocs en el mercat europeu i internacional.
Els resultats esperats de la convocatòria són:
Les accions subvencionables seran sols aquelles que presentin, en fase de desenvolupament, videojocs basats en la narració d'alguna història, independentment de la plataforma utilitzada.
Es busca el desenvolupament del concepte i projecte per a un videojoc narratiu altament innovador i creatiu dissenyat per a l'explotació comercial per a PCs, consoles, dispositius mòbils, tablets, smartphones i altres tecnologies.
La història s'ha d'explicar o ensenyar a través de tot el joc (in-game storytelling) i no només com una introducció o un final del joc.
Els sol·licitants han de ser empreses europees productores de videojocs que s'hagin constituït legalment des d'almenys 12 mesos previs a la data de presentació, i puguin demostrar que han obtingut un èxit recent.
El programa estarà igualment obert a les accions de cooperació bilateral o multilateral dirigides a determinats països o regions sobre les bases establertes.
Es podran seleccionar propostes de països no membres de la UE si s'han signat els acords corresponents abans de la data de decisió de l'adjudicació.
El programa MEDIA subvencionarà activitats que ajudin als socis de coproduccions europees i internacionals a donar suport indirecte a obres audiovisuals coproduïdes amb seu a un país que participi en el programa.
Els objectius d'aquesta convocatòria són:
El sol·licitant ha de disposar d'un fons de coproducció, legalment constituït i actiu durant un mínim de 12 mesos abans del termini de presentació de la sol·licitud.
La seva activitat principal ha de ser el suport a les coproduccions internacionals.
Per tal que una acció sigui subvencionable cal que l'obra es distribueixi en tres territoris o més, i dels quals n'hi hagi almenys un que participi en el programa MEDIA i un altre que sigui un tercer país.
La duració màxima de l'acció serà de 37 mesos.
Amb l'objectiu de promoure la circulació transnacional de treballs audiovisuals, Europa Creativa convoca ajuts per donar suport a la creació d'una xarxa de cinemes que:
Aquests ajuts estan oberts a les xarxes cinematogràfiques que representin com a mínim 100 cinemes situats en 20 països participants en el programa MEDIA.
Aquesta xarxa ha d'estar enregistrada i ser propietat majoritàriament per nacionals dels països del programa MEDIA.
Tot i això, xarxes d'altres països podran participar si compleixen els requisits detallats a la convocatòria.
La convocatòria també està oberta a cooperació bilateral i multilateral.
La durada de les accions, que han de produir-se a països MEDIA, serà de 12 mesos (de l'1 de gener al 31 de desembre de 2021).